 Murrashax Madaxweynaha KULMIYE waxa uu xusay in xisbiga oo kaashanaya aqoonta iyo cilmiga ay ka goan tahay inuu qanciyo cid kasta oo la tartamaysa iyo cidda codaynaysaba, isla markaana uu ku hubaysan yahay ahdaaf si weyn miisaanka loo saaray oo ay soo hufeen dad aqoontoodu meel durugsan gaadhsiisan tahay, Haddaanu KULMIYE nahay aad baanu u raadinaynaa dadka aqoonta leh inaannu qancinno, shaqadayaduna waa dadka inaannu ku qancino waxaannu doonayno inaanu ku dhaqanno, aniga waajibkaygu waa inaan qanciyo Cirro iyo Faysal WADDANI iyo UCID wadadda ay hayaan inay tani ka fiican tahay, nina la qasbimaayee wixii aynu hayno ayeynu dadka hordhigaynaa waxaana aynu ku kalsoonahay waxaannu dadka hordhigaynaa inuu noqonayo mid qancinaya iska dhaaf dadka dhexe oo xataa xisbiyada naga soo horjeeda, waayo barnaamijka xisbiga waxa qoray dhawr iyo konton aqoonyahan oo ka ugu yari Degree yahay shahaadada koowaad ee jaamacadda, taasaana nin walba qancinaysa, ayuu yidhi Guddoomiye Muuse Biixi Cabdi. 